ઉચ્છલ તાલુકાના ચિત્તપુર, પાટીબંધારા, મોગરાણ, સયાજીગામ, ટોકરવા, ટાવલી, ગવાણ વગેરે ગામોના લોકો માટે આશીર્વાદરૃપ ગણાતા ચિત્તપુર-પાટીબંધારાના પ્રાથમિક આરોગ્ય કેન્દ્રમાં સારવાર અર્થે પાડોશી નિઝર તાલુકાના રૃમકીતલાવ, તાપીખડતલા, સાયલા, વડલી, ખેરવા વગેરે ગામોમાંથી પણ લોકો જાય છે. ટી. બી. ના દર્દીઓ પણ કાયમી ધોરણે ચકાસણી તથા દવા લેવા સરકારી દવાખાનામાં જાય છે, પરંતુ સરકારના કરોડોના ખર્ચૈ તૈયાર થયેલા સરકારી દવાખાના બિલ્ડિંગની ચોતરફ્ ચોમાસા દરમિયાન ઉગી નીકળેલા નકામા ઘાસ, વેલા કે જંગલી કાંટાઓને હટાવવાની સુદ્ધાં તસ્દી કોઇએ લીધી નથી.